CELEX: 52005PC0066
Language: lv
Date: 2005-03-01
Title: Priekšlikums Padomes regulaI ar kuru groza Komisijas Regulu (EEK) Nr. 2454/93, ar ko nosaka īstenošanas noteikumus Padomes regulai (EEK) Nr. 2913/92 par Kopienas Muitas kodeksa izveidi

Svarīgs juridisks paziņojums

|

52005PC0066

Priekšlikums Padomes regulaI ar kuru groza Komisijas Regulu (EEK) Nr. 2454/93, ar ko nosaka īstenošanas noteikumus Padomes regulai (EEK) Nr. 2913/92 par Kopienas Muitas kodeksa izveidi  /* COM/2005/0066 galīgā redakcija */  

	Briselē, 01.03.2005COM(2005)66 galīgā redakcijaPriekšlikumsPADOMES REGULAIar kuru groza Komisijas Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi(iesniegusi Komisija)PASKAIDROJUMA RAKSTSAtbilstoši Eiropas Parlamenta un Padomes 1996. gada 19. decembra Lēmumam 210/97/EK par rīcības programmas pieņemšanu attiecībā uz Kopienas muitu (Muita 2000) [1] Kopienas tranzīta sistēma ir datorizēta. Šī sistēma pilnībā darbojas visās dalībvalstīs kopš 2003. gada 1. jūlija un ir atzīta par uzticamu un derīgu gan muitas pārvaldēm, gan uzņēmējiem.Šādos apstākļos vairs nav ekonomiska pamatojuma atļaut veikt formalitātes, pamatojoties uz rakstveida tranzīta deklarāciju, tikai atsevišķos gadījumos var izdarīt izņēmumu, piemēram, ja datorizētas sistēmas (muitas vai uzņēmēju) vai deklarācijas, ko uzrāda ceļotāji, nav pieejamas.Tā kā dažām dalībvalstīm jāpabeidz pilnveidot un īstenot vajadzīgie rīki un saites, lai visiem uzņēmējiem būtu pieeja datorizētai tranzīta sistēmai, ir jāparedz pārejas laiks, atļaujot rakstveida deklarāciju izmantošanu.Attiecīgi jāgroza Komisijas Regula (EEK) Nr. 2454/93[2], ar ko nosaka Kopienas Muitas kodeksa īstenošanas noteikumus, [un tas ir pievienotās Komisijas Regulas projekta pamatā].Tā kā Muitas kodeksa komiteja nesniedz atzinumu par Komisijas iesniegto regulas projektu, Padomei būtu jāpieņem vajadzīgie pasākumi saskaņā ar Padomes 1999. gada 28. jūnija Lēmumu 1999/468/EK. Tas attiecas uz Padomes regulas projektu.PriekšlikumsPADOMES REGULAIar kuru groza Komisijas Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidiEIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Padomes 1992. gada 12. oktobra Regulu (EEK) Nr. 2913/92 par Kopienas Muitas kodeksa izveidi[3], un jo īpaši tās 247. pantu,ņemot vērā Komisijas priekšlikumu,tā kā(1) Atbilstoši Eiropas Parlamenta un Padomes 1996. gada 19. decembra Lēmumam 210/97/EK par rīcības programmas pieņemšanu attiecībā uz Kopienas muitu (Muita 2000)[4] Kopienas tranzīta sistēma ir datorizēta. Šī sistēma pilnībā darbojas visās dalībvalstīs kopš 2003. gada 1. jūlija un ir atzīta par uzticamu un derīgu gan muitas pārvaldēm, gan uzņēmējiem.(2) Šādos apstākļos vairs nav ekonomiska pamatojuma atļaut veikt formalitātes, pamatojoties uz rakstveida tranzīta deklarāciju, kuras izmantošana norāda, ka muitas iestādēs ar roku jāievada deklarācijas dati datorizētā sistēmā. Kopumā visas tranzīta deklarācijas jāievada, izmantojot datu apstrādes paņēmienus.(3) Rakstveida tranzīta deklarāciju izmantošana ir atļauta tikai izņēmuma gadījumos, kad nedarbojas muitas datorizētā tranzīta sistēma vai uzņēmēja lietotājprogramma, kas ļauj uzņēmējiem veikt tranzīta darbības.(4) Lai ceļotāji varētu veikt tranzīta darbības, muitas iestādes apstiprina rakstveida deklarāciju izmantošanu gadījumos, ja ceļotāji tieši nevar piekļūt datorizētajai tranzīta sistēmai.(5) Tā kā dažām dalībvalstīm ir jāizstrādā un jāīsteno vajadzīgie rīki un saites, lai visiem uzņēmējiem būtu pieeja datorizētai tranzīta sistēmai, jāparedz pārejas laiks, atļaujot rakstveida deklarāciju izmantošanu.(6) Izņemot gadījumus, kad muitas datorizētā tranzīta sistēma vai principāla lietotājprogramma nedarbojas, muitas iestādēm, pieņemot rakstveida tranzīta deklarācijas, jānodrošina, ka muitas iestādes ir apmainījušās ar tranzīta datiem, izmantojot informācijas tehnoloģijas un datortīklus.(7) Tādēļ Komisijas Regula (EEK) Nr. 2454/93[5] ir attiecīgi jāgroza.(8) Tā kā Muitas kodeksa komiteja nesniedz atzinumu par Komisijas iesniegto regulas projektu, Padomei būtu jāpieņem vajadzīgie pasākumi,IR PIEŅĒMUSI ŠO REGULU.1. pantsRegulu (EEK) Nr. 2454/93 groza šādi:1. Regulas 353. pantu aizstāj ar:„1. Tranzīta deklarācijas atbilst 37.a pielikumā izklāstītajai struktūrai un datiem, un tās ievada nosūtītāja muitas iestādē, izmantojot datu apstrādes paņēmienus.2. Muitas iestādes pieņem rakstveida tranzīta deklarāciju, kas ir uz deklarācijas veidlapas un atbilst 31. pielikumā norādītajam paraugam un saskaņā ar procedūru, par kādu ir vienojušās muitas iestādes savstarpējā nolīgumā, šādos gadījumos:(a) ja muitas iestādes datorizētā tranzīta sistēma nedarbojas,(b) ja principāla lietotājprogramma nedarbojas.3. Darbības traucējumus, kuri minēti 2. punkta b) apakšpunktā, apstiprina muitas iestādes.4. Ja preces transportē ceļotāji, kuriem nav tieši pieejama muitas datorizētā sistēma un nav iespējams ievadīt tranzīta deklarāciju, izmantojot datu apstrādes paņēmienus nosūtītāja muitas iestādē, muitas iestādes ļauj ceļotājiem izmantot rakstveida tranzīta deklarāciju, kas ir uz deklarācijas veidlapas un atbilst 31. pielikumā norādītajam paraugam.Šādā gadījumā muitas iestādes nodrošina, ka muitas iestādes ir apmainījušās ar tranzīta datiem, izmantojot informācijas tehnoloģijas un datortīklus.”2. Regulas 354. pantu svītro.2. pantsŠī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.To piemēro no 2005. gada 1. jūlija.Tomēr muitas iestādes, vēlākais, līdz 2005. gada 31. decembrim var pieņemt rakstveida tranzīta deklarācijas.Ja muitas iestādes nolemj pieņemt rakstveida tranzīta deklarācijas pēc 2005. gada 1. jūlija, tad minētais lēmums jāpaziņo Komisijai rakstveidā līdz 2005. gada 1. jūlijam. Šādā gadījumā šo dalībvalstu muitas iestādes nodrošina, ka muitas iestādes ir apmainījušās ar tranzīta datiem, izmantojot informācijas tehnoloģijas un datortīklus.Šī regula uzliek saistības kopumā un ir tieši piemērojama visās dalībvalstīs.Briselē,Padomes vārdā –priekšsēdētājs 

[1] OV L 33, 4.2.1997., 24. lpp. Lēmumā jaunākie grozījumi izdarīti ar Eiropas Parlamenta un Padomes Direktīvu Nr. 105/2000/EK (OV L 13, 19.1.2000., 1. lpp.).

[2] OV L 253, 11.10.1993., 1. lpp. Regulā jaunākie grozījumi izdarīti ar Regulu (EK) Nr. 2286/2003 (OV L 343, 31.12.2003., 1. lpp.).

[3] OV L 302, 19.10.1992., 1. lpp. Regulā jaunākie grozījumi izdarīti ar 2003. gada Pievienošanās aktu.

[4] OV L 33, 4.2.1997., 24. lpp. Lēmumā grozījumi izdarīti ar Eiropas Parlamenta un Padomes Lēmumu Nr. 105/2000/EK (OV L 13, 19.1.2000., 1. lpp.)

[5] OV L 253, 11.10.1993., 1. lpp. Regulā jaunākie grozījumi izdarīti ar Regulu (EK) Nr. 2286/2003 (OV L 343, 31.12.2003., 1. lpp.).